text: Mand stukket med kniv i Fredericia 
  13 september 2011 kl. 10.02
  En 44 årig mand blev i aftes kl. 22.31 stukket i låret med en kniv på Vendersgade i Fredericia.
  Et skænderi udviklede sig i går kl. 22.31 til et knivstikkeri i Vendersgade i Fredericia.
  Politiet afspærrede gaden kort efter, og den 44 årige mand blev hurtigt kørt til Kolding Sygehus. Han er i dag uden for livsfare.
  
  Gerningsmand stadig på fri fod
  Gerningsmanden flygtede kort efter knivstikkeriet fra stedet, men han er kendt af politiet og er nu eftersøgt.
  Gerningsmanden er 51 år og kendte offeret i forvejen. Det 44-årige offer genafhøres senere i dag for at finde årsagen til knivstikkeriet.
  